9d4ddbcca1cef48812ac8a1d6eac11cb
Vi lejer en lejlighed, og udlejer siger til os at vi skal lave en forsikring hvis der bliver vandskader e.l. Vi har alle forsikring på vores indbo, og mener det er udlejer der skal forsikre lejligheden i sig selv, da det ikke er vores ansvar. Vi har aldrig nogensinde fået besked om det ved tidligere lejeforhold.  
Kan det være rigtigt, at vi skal tegne forsikring på lejligheden 


Hilsen Ole M.B.


Forsikring ved leje af lejlighed
bolius.dk
2021.21
Kære Ole M.B.  
Det afhænger lidt af de konkrete omstændigheder, om I som lejere har pligt til at tegne en forsikring, der dækker vandskader.  
I henhold til lejelovgivningen kan din udlejer kræve, at I tegner en forsikring i det tilfælde, at I vælger selv at få installeret f.eks. en vaskemaskine i lejemålet, der kan forårsage en vandskade, hvis uheldet er ude. I har derimod ikke pligt til at tegne en forsikring, der dække vandskader forårsaget af installationer, der var på i lejemålet, da I flyttede ind.  
Jeg har brug for flere oplysninger for at kunne give jer et mere håndfast svar, men dog kan det nævnes, at du skal sørge for forsikring, hvis du installerer vaske- eller opvaskemaskine.

